Държавен вестник, бр. 9, 2021 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  9
служители, командировани да изпълняват 
длъжности в международни организации 
или в други международни инициативи на 
територията на страната, както и на военно-
служещи и цивилни служители от чужди или 
съюзнически въоръжени сили, които заемат 
длъжности в тях, доколкото това е предвидено 
в международен договор. 
(2) В МБАЛ се оказва извънболнична и 
болнична медицинска и дентална помощ по 
съществуващите специалности, и психоло-
гична помощ на всички лица, независимо 
от тяхното гражданство, местожителство, 
здравноосигурителен статус, пол, възраст, 
вероизповедание.
Чл. 3. (1) По реда на тази наредба се оказва 
медицинска, дентална и психологична помощ 
на здравноосигурени български граждани, 
лица, за които се прилагат схемите за со-
циална сигурност на Европейския съюз, и 
лица, включени в международни спогодби за 
социално осигуряване, по които Република 
България е страна. 
(2) Здравнонеосигурени български граж-
дани ползват лечебните заведения по чл. 2, 
ал. 2 срещу заплащане на стойността на 
медицинското, денталното и психологичното 
обслужване по ценоразпис на ВМА.
(3) Чужденци, които не се ползват с правата 
на българските граждани, се приемат и об-
служват по реда на Наредба № 2 от 1.07.2005 г. 
за условията и реда за оказване на медицинска 
помощ на чужденците, които не се ползват 
с правата на български граждани, срещу 
заплащане на стойността на медицинското 
обслужване по ценоразпис на ВМА.
(4) Ценоразписът на медицинските, ден-
талните и психологичните услуги във ВМА 
се определя с акт на началника на ВМА, с 
който се посочва и редът за заплащане на 
медицинска, дентална и психологична помощ.
Г л а в а  в т о р а
УСЛОВИЯ И РЕД ЗА ПОЛЗВАНЕ НА МЕ-
ДИЦИНСКА И ДЕНТАЛНА ПОМОЩ В 
МЕДИЦИНСКИТЕ ПУНКТОВЕ В СТРУК-
ТУРАТА НА ВМА
Чл. 4. Медицинската и денталната помощ, 
които се оказват в медицинските пунктове, 
са за сметка на бюджета на МО в частта му 
за ВМА.
Чл. 5. Медицинските прегледи, лабора-
торните изследвания и денталните услуги се 
извършват след представяне от пациента на 
здравна книжка по образец/лична амбулаторна 
карта (ЛАК), заверена от лекаря в медицинския 
пункт, а за военни формирования или струк-
тури без медицински пункт – от командира/
началника на военното формирование или 
от ръководителя на съответната структура.
Чл. 6. Обемът на медицинската и дентал-
ната помощ, които се оказват в медицинските 
пунктове по реда на настоящата наредба, се 
определя с акт на началника на ВМА. 
Г л а в а  т р е т а
УСЛОВИЯ И РЕД ЗА ПОЛЗВАНЕ НА ПЛА-
НОВА ИЗВЪНБОЛНИЧНА МЕДИЦИНСКА 
И ДЕНТАЛНА ПОМОЩ В МБАЛ В СТРУК-
ТУРАТА НА ВМА
Чл. 7. Планова извънболнична медицинска 
помощ в диагностично-консултативните бло-
кове (ДКБ) на МБАЛ се оказва на следните 
категории лица:
1. военнослужещите (офицери, сержанти 
и войници) в МО, структурите на пряко под-
чинение на министъра на отбраната и БА;
2. българските граждани – военнослужещи 
в състава на многонационални формирования 
или които заемат длъжности в задгранично 
представителство на Република България, 
в международни организации или в други 
международни инициативи на територията 
на страната и извън нея;
3. цивилните служители в МО, структу-
рите на пряко подчинение на министъра на 
отбраната и БА;
4. курсантите във висшите военни училища 
за срока на обучение;
5. гражданите, подписали договор за служба 
в доброволния резерв, по време на активното 
изпълнение на договора;
6. военнослужещите от други държави, пре-
биваващи в страната по силата на сключени 
международни договори и споразумения, по 
които Република България е страна;
7. пенсионираните военнослужещи;
8. ветераните от войните;
9. военноинвалидите и военнопострадалите;
10. децата на загинали при или по повод 
изпълнение на службата военнослужещи и 
преживелия техен родител;
11. преживелия съпруг (съпруга), децата 
и родителите на загинал при или по повод 
изпълнение на службата военнослужещ;
12. българските граждани, участвали в 
мисии и операции на въоръжените сили на 
Република България извън територията на 
страната;
13. членове на семействата на лицата по 
т. 1, 2, 3, 7, 8 и 9.
Чл. 8. На категориите лица по чл. 7 се 
провежда следният обем от медицински дей-
ности за сметка на бюджета на МО в частта 
му за ВМА: